चिकमंगलुरु: आपने शादी से पहले दूल्हा और दुल्हन के भागने की काफी खबर सुनी होगी, लेकिन क्या कभी किसी दूल्हे को मंडप से भागने की खबर सुनी है। कुछ ऐसी ही खबर कर्नाटक के चिकमंगलुरु से आई है, जहां पर एक दूल्हा विवाह स्थल से भाग गया। हालांकि, इसके बाद जो हुआ वो सभी को चौंकाने वाला था।
दूल्हे के भागने के बाद दुल्हन ने विवाह स्थल पर मौजूद एक मेहमान से शादी की। कर्नाटक के चिक्कमगलुरु जिले के तारिकेरे तालुक के एक गांव से इस घटना की सूचना मिली है।
दो भाइयों, अशोक और नवीन का विवाह रविवार को होने वाला था। नवीन और उनकी दुल्हन सिंधु ने शनिवार को प्री-वेडिंग रस्मों निभाई, हालांकि, जब शादी का दिन आया तो नवीन गायब हो गया।
पता चला कि उसकी प्रेमिका द्वारा शादी के मेहमानों के सामने जहर पीने की धमकी देने के बाद नवीन भाग गया था। बैंगलोर मिरर ने बताया कि नवीन ने अपनी प्रेमिका से मिलने का फैसला किया और अपनी होने वाली दुल्हन सिंधु को शादी के हॉल में अकेला छोड़कर चला गया।
नवीन के भाई अशोक अपनी दुल्हन के साथ शादी के बंधन में बंध गए, जबकि सिंधु का परिवार अभी भी सदमे में था। हालांकि सिंधु के परिवार ने उसकी शादी तभी करने का फैसला किया। उन्होंने शादी के हॉल से ही एक सही वर खोजने की सोची।
आश्चर्यजनक रूप से सिंधु के परिवार को उनके लिए एक अच्छा वर मिला। चंद्रप्पा नामक एक मेहमान, जो बीएमटीसी में कंडक्टर के रूप में काम करता है, सिंधु से शादी करने के लिए सहमत हो गया।
परिवारों के सहमत होने के बाद सिंधु और चंद्रप्पा ने उसी दिन उसी जगह पर शादी कर ली।